Anton Sveinn McKee.Mynd / Sundsamband Íslands Sundmaðurinn Anton Sveinn McKee stóð sig mjög vel á Evrópumeistaramótinu í 25 metra laug í Glasgow í síðustu viku þar sem hann setti sjö Íslandsmet og komst í þrjú úrslitasund . Anton Sveinn setti að auki tvö Norðurlandamet og náði bestu árangri í 200 metra bringusundi þar sem hann varð fjórði . Sundsamband Íslands hefur tekið saman stöðu Antons á heims og Evrópulistum eftir frammistöðuna og öll þessi Íslandsmet . Þar kemur fram að Anton Sveinn hafi hoppað alla leið upp í fimmta sæti heimslistans í sinni bestu grein sem er 200 metra bringusund . Eftir frábæran árangur á Evrópumeistaramótinu er Anton Sveinn McKee kominn mjög ofarlega á heimslistum í 25 metra lauginni í sínum greinum . Í 50 metra bringusundi er hann 11. hraðasti sundmaður ársins 2019 og sá 24. hraðasti frá upphafi . Í 100 metra bringusundi er hann 8. hraðasti sundmaður ársins 2019 og sá 23. hraðasti frá upphafi . Í 200 metra bringusundi er hann 5. hraðasti sundmaður ársins 2019 og sá 25. hraðasti frá upphafi . Á Evrópulistum er hann svo enn ofar . Í 500 metra bringusundi er hann 8. hraðasti sundmaður ársins 2019 og sá 15. hraðasti frá upphafi . Í 100 metra bringusundi er hann 7. hraðasti sundmaður ársins 2019 og sá 15. hraðasti frá upphafi . Í 200 metra bringusundi er hann 4. hraðasti sundmaður ársins 2019 og sá 14. hraðasti frá upphafi .